Държавен вестник, бр. 80, 2009 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  80
(4) Документи от досието на детето могат 
да се предоставят на съответната регионална 
дирекция за социално подпомагане по нейно 
искане, когато това е необходимо за отстра-
няване на недостатъци по ал. 3.
(5) В случай че недостатъците по ал. 3 не 
бъдат отстранени в срок, подадените докумен-
ти не се разглеждат и се връщат на подателя 
им, като номерът, под който е било регистри-
рано досието на детето в Министерството на 
правосъдието, се закрива. Министерството на 
правосъдието уведомява ежемесечно Аген-
цията за социално подпомагане за броя на 
върнатите досиета.
(6) Детето се вписва в регистъра по чл. 113, 
ал. 1, т. 1 СК въз основа на информацията, 
представена от Съвета по осиновяване и реги-
оналната дирекция за социално подпомагане 
в 30-дневен срок от постъпването в Минис-
терството на правосъдието на неговото досие 
или съответно на документите по ал. 3. При 
констатирана невъзможност да бъде събрана 
необходимата информация, съдържаща се 
в документи по ал. 2, т. 12 и 13, детето се 
вписва в регистъра въз основа на наличните 
данни за него.
(7) Вписването се извършва по реда на пос-
тъпване на документите. Всяко дете се вписва 
в регистъра със свой уникален пореден номер.
(8) За всяко вписано в регистъра дете се 
създава, поддържа и съхранява досие.
(9) Министерството на правосъдието уве-
домява съответната регионална дирекция 
за социално подпомагане за вписването на 
детето във водения от него регистър и за не-
обходимостта от съгласуване на действията 
по национално и международно осиновяване.
(10) Регионалната дирекция за социално 
подпомагане предоставя в Министерството 
на правосъдието на всеки 3 месеца актуал-
ни документи по ал. 2, т. 8 и 9, на всеки 12 
месеца – по ал. 2, т. 10, както и всяка нова 
или допълнителна информация или документ 
относно обстоятелства, свързани с детето, в 
7-дневен срок от узнаването.
Чл. 27. (1) Заличаване на дете, вписано в 
регистъра, се извършва при:
1. допуснато осиновяване;
2. навършване на пълнолетие;
3. установяване на произхода на детето;
4. оттегляне на предварително даденото от 
родителите съгласие за осиновяване;
5. възстановяване на родителските права;
6. смърт на детето.
(2) Заличаването при допуснато осино-
вяване се извършва служебно на основание 
влязлото в сила съдебно решение за допускане 
на осиновяването на детето.
(3) При навършване на пълнолетие детето 
се заличава служебно от регистъра, освен ако 
досието му вече е подадено в съда.
(4) Заличаване при установяване на про-
изхода на детето или при възстановяване на 
родителските права се извършва по молба на 
родителя, като към нея се прилага заверен 
препис от влязлото в сила съдебно решение. 
При установяване на произход чрез припоз­
наване към молбата се прилага препис от 
акта за раждане на детето, в който е вписано 
припознаването.
(5) Заличаване на детето от регистъра 
при оттегляне на предварително даденото 
от родителите съгласие се извършва след 
представяне на уведомление от съответната 
Дирекция „Социално подпомагане“ и документ 
по чл. 92 СК. 
(6) Заличаване при смърт на детето се из-
вършва от длъжностното лице на основание 
акт за смърт, представен от специализираната 
институция или от приемното семейство или 
от другите лица, при които е било настанено 
детето или които са полагали грижи за него.
(7) Документите по ал. 4, 5 и 6 се пред-
ставят в Министерството на правосъдието от 
съответната регионална дирекция за социално 
подпомагане.
(8) Когато за дете, за което са предприети 
действия по осиновяване, настъпи някое от 
основанията по ал. 1, Министерството на 
правосъдието уведомява съответния орган или 
акредитирана организация за прекратяването 
на процедурата и осигурява връщането на 
доклада за детето от съответната държава, 
страна по конвенцията. 
(9) В случаите на заличаване по ал. 1, 
т. 2 – 6 на дете от регистъра оригиналните 
документи от досието на детето се предават на 
съответната регионална дирекция за социално 
подпомагане. По нейно искане оригиналните 
документи се предават и при започване на 
процедура по осиновяване от лице с обичай-
но местопребиваване в Република България. 
Копия от документите остават на съхранение 
в Министерството на правосъдието.
(10) Министерството на правосъдието 
писмено уведомява съответната регионална 
дирекция за социално подпомагане за залича-
ването на дете, извършено поради допуснато 
осиновяване от лице с обичайно местопре-
биваване в чужбина.
Раздел ІІІ
Регистър на осиновяващи по чл. 113, ал. 1, 
т. 2 СК
Чл. 28. (1) Вписване в регистъра на оси-
новяващи с обичайно местопребиваване в 
чужбина, които желаят да осиновят дете с 
обичайно местопребиваване в Република Бъл-
гария, се извършва въз основа на молбата за 
вписване с приложени към нея документи и 
при спазване на изискванията на чл. 78 СК. 
(2) Всеки осиновяващ се вписва в регистъра 
със свой уникален пореден номер. Осиновя-
ващите съпрузи се вписват в обща партида и 
под общ уникален пореден номер.
(3) За всеки вписан в регистъра осиновя-
ващ, съответно съпрузи, се създава, поддържа 
и съхранява досие.